Helga Kross
Helga Susanna Kross (kuni 1954 Roos; 29. september (vkj)/ 12. oktoober 1917 Tallinn – 7. november 1998 Tallinn) oli eesti tõlkija. Ta sündis tõllassepa tütrena. Ta lõpetas 1936. aastal Hans Kubu eragümnaasiumi ja 1942. aastal Tartu Ülikooli filosoofiateaduskonna (õppis germaani ja inglise filoloogiat). Akadeemiliselt oli ta Eesti Naisüliõpilaste Seltsi liige. Ta arreteeriti NKVD poolt 1945. aastal Tallinnas ja saadeti vangistust kandma Siberisse. Viibis Ivdellagi vangilaagris Sverdlovski oblastis. Vabanes 1950. Tõlkijana hakkas tegutsema pärast Eestisse tagasi jõudmist.